นายกรัฐมนตรี เชิญชวนประชาชนใช้ถุงผ้า ลดขยะพลาสติก ย้ำรัฐบาลเร่งแก้ปัญหามลพิษ ขอควาามร่วมมือประชาชนช่วยแก้ปัญหา
นายกรัฐมนตรี เชิญชวนประชาชนใช้ถุงผ้า ลดขยะพลาสติก ย้ำรัฐบาลเร่งแก้ปัญหามลพิษ ขอควาามร่วมมือประชาชนช่วยแก้ปัญหา ก่อนการประชุม ครม. นายอิทธิพล คุณปลื้ม รัฐมนตรีว่าการกระทรวงวัฒนธรรม นำคณะผู้บริหาร เข้าพบนายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์โครงการ OCAC เราทำความดีด้วยหัวใจ : ฝากหัวใจใส่ถุงผ้าแทนถุงพลาสติก ลดโลกร้อน พร้อมกันนี้ นายกรัฐมนตรีและรัฐมนตรีว่าการกระทรวงกลาโหมได้ลงสีภาพปลาโลมา สีฟ้า ร่วมกับเด็กๆ ก่อนนำไปใช้แทนถุงพลาสติก ขณะเดียวชมเชยเป็นสิ่งที่ดี ที่ได้ให้ทุกคน รวมถึงเด็กๆ ได้มามีส่วนร่วมและเสนอให้นำถุงผ้าใช้แทนถุงยาอย่างต่อเนื่อง จากนั้น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมผู้บริหาร กระทรวงสาธารสุข ประชาสัมพันธ์กิจกรรม“มือที่สะอาด สำหรับทุกคน : Clean Hand of All” เนื่องในวันล้างมือโลก พร้อมชมและทำตามการสาธิตวิธีการล้างมือที่ถูกต้อง 7 ขั้นตอน และขอให้ทุกคนล้างมือให้เป็นนิสัย ก่อนทำกิจกรรมต่างๆ ในชีวิตประจำวัน เช่นล้างมือก่อนอาหารนายกรัฐมนตรีและรัฐมนตรีว่าการกระทรวงกลาโหม ยังได้รับชม ผลงานวิจัยและนวัตกรรม “ระบบข้อมูลคุณภาพอากาศแบบเบ็ดเสร็จ” ของกระทรวงอุดมศึกษา วิทยาศาสตร์วิจัยและนวัตกรรม พร้อมระบุว่า ประชาชนมีความเป็นห่วงสภาพอากาศที่เปลี่ยนแปลงและมีผลต่อสุขภาพ ในขณะที่รัฐบาลไม่ได้นิ่งนอนใจ พยายามเดินหน้าแก้ไขปัญหา แต่ทุกอย่างนั้น จำเป็นต้องได้รับความร่วมมือจากทุกภาคส่วน และยังย้ำว่า สิ่งสำคัญคือต้องทำความเข้าใจกับประชาชน ไม่ให้ตื่นตระหนกและต้องดูแลประชาชนในกลุ่มเสี่ยง ที่ประกอบด้วย เด็ก สตรี มีครรภ์ ผู้สูงอายุและกลุ่มผู้ป่วยพร้อมกันนี้ นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์การแสดงโขนของคณะกรรมการโขนมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ ที่นำคณะนักแสดงโขน เรื่อง รามเกียรติ์ ตอน “สืบมรรคา” ที่จะจัดแสดงขึ้นระหว่าง 6 พฤศจิกายนถึง 5 ธันวาคม 2562 ที่ศูนย์วัฒนธรรมแห่งประเทศไทย นายกรัฐมนตรีและรัฐมนตรีว่าการกระทรวงกลาโหม ยังขอให้ทุกคนช่วยรักษาศิลปวัฒนธรรมของชาติ เพราะถือเป็นสิ่งชี้วัด ด้านวัฒนธรรมการท่องเที่ยวเชิงคุณภาพ